Liite 2.3 Viemäritulvatilanteen työpöytäharjoituksen toteutussuunnitelmalomake

|  |  |
| --- | --- |
|  | 1.4.2015 |
|  |  |
| Harjoituksen nimi: | Vesijärven vesihuoltolaitoksen harjoitus 2015 |
| Ajankohta: | 1.6.2015 |
| Aihe: | Toiminta viemäritulvatilanteessa |
| Tavoitteet: | * Laaditaan häiriötilannesuunnitelmaan toimintakortti viemäritulvatilanteeseen * Harjoitutetaan työnjohtoa viemäritulvatilanteessa toimimiseen siten, että häiriö vesihuoltopalveluihin ja jätevesipäästö jää mahdollisimman vähäiseksi. * Harjoitutetaan työnjohtoa viestimään viemäritulvatilanteessa siten, että sisäinen, viranomais- ja asiakasviestintä on riittävää. |
| Fasilitoijat: | Harjoituksen vetää ja fasilitoi vesihuoltolaitoksen johtaja Ville Vesijärvi. |
| Tarkkailijat ja arvioijat: | Tarkkailijaksi kutsutaan naapurilaitoksen verkostopäällikkö, joka on laatinut viemäritulvaan toimintakortin viime vuonna. |
| Osallistujat (lkm): | * verkostopäällikkö * verkostotyönjohtajat * vesihuoltolaitoksen tiedotuksesta vastaava * vesihuoltolaitoksen johtaja * kunnan tiedottaja * ympäristönsuojeluviranomainen |
| Harjoitusta edeltävät valmistelut ja tarkastukset: | * Laitoksen johtaja kutsuu harjoituksen osallistujat ja pyytää heitä ottamaan harjoitukseen mukaan viemäritulvatilanteita ja viestintää koskevat ohjeet ja suunnitelmat. * Laitoksen johtaja laatii verkostopäällikkö Pekka Putken kanssa laitokseen perustuvan kuvauksen viemäritulvan lähtötilanteesta, johon perustuen toimintaa pohditaan. |
| Harjoituksen vaiheittainen eteneminen ja käytettävä aika: |  |
| 1. | Harjoituksen avaus ja tausta, Ville Vesijärvi, 15 min. |
| 2. | Harjoitustilanteen esittely, tehtävänanto ja ohjeet työskentelyyn, Ville Vesijärvi, 15 min |
| 3. | Ryhmätyö keskustellen seuraavista aiheista, osallistujat, Ville Vesijärvi ohjaa tarvittaessa keskustelua, Pekka Putki kirjaa tietoja toimintakorttia varten, 3 h sisältäen lounastauon   * tulvan syyn selvittäminen: miten ja kenen toimesta? * toiminta tulvan poistamiseksi tai haittojen pienentämiseksi tunnistetuissa tulvatilanteissa: miten ja kenen toimesta? * sisäinen viestintä: kuka, kenelle, mitä, milloin ja miten? * ulkoinen viestintä, kuka, mille tahoille, mitä, milloin ja miten? * jälkitoimet tilanteen selvittyä: viestintä, palautuminen normaaliin toimintaan korjaavat toimet |
| 4. | Yhteenveto, palaute ja loppukeskustelu, osallistujat, 1 h   * Toimintakorttiluonnoksen esittely ja osallistujien kommentit siihen, Pekka Putki * Tarkkailijan kommentit toimintakorttiluonnokseen * Havaitut puutteet ja muut johtopäätökset * Muu palaute harjoituksesta * Harjoituksen jälkitoimet |
| Harjoituksen jälkitoimet: | * Viemäritulvan toimintakortin viimeistely. * Havaittujen puuteiden edellyttämät toimenpiteet * Viemäritulvatilanteen toiminnan koulutus vesihuoltolaitoksen henkilökunnalle, erityisesti päivystystilanteissa, harjoituksena vuonna 2016 |
| Liitteet: |  |